
Ministru kabineta noteikumi Nr. 84
Rīgā 2023. gada 28. februārī (prot. Nr. 12 23. §)
Grozījumi Ministru kabineta 2019. gada 27. augusta noteikumos Nr. 389 "Noteikumi par pasažieru komercpārvadājumiem ar vieglo automobili"
Izdoti saskaņā ar Autopārvadājumu likuma
29. panta devīto daļu, 35. panta 5.6 un sesto daļu
· 1. Izdarīt Ministru kabineta 2019. gada 27. augusta noteikumos Nr. 389 "Noteikumi par pasažieru komercpārvadājumiem ar vieglo automobili" (Latvijas Vēstnesis, 2019, 176. nr.) šādus grozījumus:
· 1.1. svītrot 14. punktu;
· 1.2. izteikt 15. punktu šādā redakcijā:
· "15. Informāciju par tīmekļvietnes vai mobilās lietotnes pakalpojuma sniedzēju un pārvadātāju izvieto ārpusē uz autotransporta līdzekļa abām priekšējām durvīm (neizmantojot durvju stikloto daļu).";
· 1.3. izteikt 16. punktu šādā redakcijā:
· "16. Autotransporta līdzekļa salonā uz priekšējā paneļa pasažiera pusē jāizvieto informācija par autovadītāju – vārds, uzvārds, autovadītāja reģistrācijas numurs taksometra vadītāju reģistrā – un pārvadātāja nosaukums. Minētā informācija jānorāda datorrakstā uz balta fona ar melniem burtiem un cipariem, kuru izmērs ir ne mazāks par trim milimetriem."
· 2. Šo noteikumu 1.2. un 1.3. apakšpunkts stājas spēkā 2023. gada 1. martā.

